सिनियर गर्ल्स बास्केटबलमा इनोभेटिभ विजयी
इनोभेटिभ आठौं रेडियन्ट कप अन्तरविद्यालय बास्केटबल प्रतियोगिताको सिनियर गर्ल्समा शुक्रबार क्वाटरफाइनल पुगेको छ । इनोभेटिभले लोक आदर्शलाई ६–२ स्कोरले पराजित गर्‍यो ।
काठमाडौँ — इनोभेटिभ आठौं रेडियन्ट कप अन्तरविद्यालय बास्केटबल प्रतियोगिताको सिनियर गर्ल्समा शुक्रबार क्वाटरफाइनल पुगेको छ । इनोभेटिभले लोक आदर्शलाई ६–२ स्कोरले पराजित गर्‍यो ।इनोभेटिभकी पूजा थापाले ४ स्कोर गरिन् । गर्ल्समै दियाको ४ स्कोरमा न्यु भिजनले जेसेसलाई १६–४ ले हराउँदै क्वाटरफाइनल सुरक्षित गर्‍यो ।जुनियर ब्वाइजमा भ्याली भ्यूले ओसिसलाई ९–२ ले हराएर क्वाटरफाइनल तय गर्‍यो । भ्यालीका रोहित शर्माले ४ स्कोर जोडे ।सिनियर ब्वाइजमा पुष्पसदनले जुब्लियन्टलाई २६–१४, आयोजक रेडियन्ट पब्लिकले रेडियन्ट रिडर्सलाई ३८–१६, हार्टल्यान्डले हेम्सलाई ३६–२९ र जेनिथले द एक्सेल्सियरलाई ३६–७ स्कोरले हराएर प्रिक्वाटरफाइनलमा स्थान बनाए । पुष्पसदनका मिलन कुँवरले १३, रेडियन्ट पब्लिकका सुवास गौतमले १२, हार्टल्यान्डका प्रशान्त धामीले १५ र जेनिथका सुशील शाहीले १७ स्कोर गरेका थिए ।